cyanic-selkie/wikianc huggingface dataset:
Vrye energieonderdrukking
Vrye energieonderdrukking (of nuwe energieonderdrukking) is 'n samesweringsteorie waarin tegnologies-lewensvatbare, besoedelingsvrye energie sonder koste deur die regering, korporasies of voorspraakgroepe onderdruk word. Apparate wat na bewering onderdruk is, sluit in ewigdurende bewegingsmasjiene, koue-kernfusiereaktors, kragopwekkers gebaseer op 'n torus, tegnologie verkry deur omgekeerde ingeneurswese, buitenaardse tegnologie en ander algemeen onbewese, lae koste-energiebronne.
Daar word beweer dat die beweerde onderdrukking (of verswakking) sedert die middel van die 19de eeu plaasgevind het en na bewering deur verskillende regeringsinstansies, korporatiewe magte, spesiale belangegroepe en bedrieglike uitvinders gedoen is. Daar word gewoonlik beweer dat die spesiale belangegroepe verband hou met die fossielbrandstofindustrie of kernindustrie, waarvan die sakemodel bedreig sou word.
Bewerings van onderdrukking sluit die volgende in:
Sommige noemenswaardige mense wat beweer word dat hulle onderdruk, geteister of vermoor is vir hul navorsing is Stanley Meyer, (uitvinder van 'n ewigdurende bewegingsmasjien met die naam van die waterbrandstofsel) en John Kanzius (uitvinder van 'n apparaat wat vlambare waterstofbevattende gas uit soutwateroplossing gegenereer het deur radiogolwe te gebruik). 'n Opvallende voorstander van die samesweringsteorie is Gary McKinnon, 'n skotse samesweringsteoretikus en kuberkraker.
Tom Ligon
Tom Ligon (gebore 10 September 1940) is 'n Amerikaanse akteur. Hy is bekend vir sy rolle in die rolprente Paint Your Wagon (1969), Jump (1971), en Bang the Drum Slowly (1973), en in die televisiereeks The Young and the Restless (1973).
Adam Killian
Adam Killian (gebore 12 Augustus 1975) is 'n Amerikaanse akteur, kinematograaf, en regisseur.
Pauridia pudica
Pauridia pudica is 'n meerjarige blomplant en geofiet wat tot die genus Pauridia behoort. Die spesie is endemies aan die Oos-Kaap.
Essex-klas vliegdekskip
duimnael|regs|USS Essex, Mei 1945 Die Essex-klas was 'n klas vliegdekskepe van die Amerikaanse Vloot. Dit was die 20ste eeu se grootste klas in terme van aantal skepe, daar was 24 skepe in die klas. Hulle het in twee tipes verskyn: die langromptipe en die kortromptipe. Daar is 32 skepe bestel maar soos die Tweede Wêreldoorlog einde se kant toe gestaan het, is ses gekanselleer voordat met konstruksie begin is en twee is gekanselleer net nadat konstruksie begin is. Veertien van die skepe het diens gedoen tydens die Tweede Wêreldoorlog. Nie 'n enkele skip is deur die vyand verwoes nie, terwyl verskeie van die skepe ernstige skade opgedoen het.
Die Essex-klas vliegdekskepe was die ruggraat van die Amerikaanse Vloot vanaf die middel van 1943 en tesame met die drie Midway-klas vliegdekskepe wat net na die oorlog in diens gestel is, was dit die hart van die Vloot totdat die supervliegdekskepe in die 1960's en 1970's in diens gestel is. Met die aanvang van die straler-era is verskeie van die vliegdekskepe versterk en verbeter om swaarder en vinniger vliegtuie te kon hanteer, en sommige van hulle het diens gedoen tot lank na die afloop van die Viëtnamoorlog.
Skepe in die klas
Konstruksie notas:
Searsia maricoana
Searsia maricoana is 'n struik wat hoort tot die genus Searsia. Die spesie is endemies aan die Noordwes en kom by Zeerust voor. Daar is drie subpopulasies wat bedreig word deur moontlike mynbou aktiwiteite.
Kaditshwene
Kaditshwene klipmuurdorp, oftewel Gaditshweni of Karechuenya, was 'n Suid-Afrikaanse Ystertydperk- nedersetting ongeveer noordoos van die hedendaagse dorp Zeerust, in die Noordwes provinsie. Dit was die kulturele hoofstad van die Bahurutshe-bevolking, een van die belangrikste Tswana- stamme en 'n sentrum van vervaardiging en handel. Die sendeling John Campbell het in 1820 hierdie nedersetting in die Tshwenyane-heuwels van die Marico teëgekom, toe die bevolking van 20 000 die inwoners van Kaapstad oorskry het. Argeoloë skat dat dit in die laat 1400's op die terrein van yster- en koperertsneerslae gestig is.
In 1821, tydens die Mfecane, is die stad deur die Batlokwa onder die vegterkoningin, Mantatisi verower. In 1823 het die Bafokeng -stam onder Sebetwane die Batlokwa aangeval en die stad ingeneem. Die oorlewendes het wes gevlug en skuiling by die Bakwena- en ander Tswana-stamme gesoek. Krummelende klipmure, fondamente, ashope en oorblyfsels van 'n metaalbewerkingsbedryf is die enigste oorblywende bewyse van die nedersetting se bestaan. In 2011 is die ruïnes deur die regering tot nasionale erfenisterrein verklaar.
John Campbell het na die stad verwys as “Kurreechane”, na aanleiding van die Kurrichane- voëlspesie wat Andrew Smith daar teëgekom en beskryf het.
Hyalonema fimbriatum
Hyalonema fimbriatum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Joel Kim Booster
Joel Kim Booster (gebore 29 Februarie 1988) is 'n Amerikaanse akteur, skrywer, en vervaardiger. Hy is bekend vir sy rolle in die rolprente And They Call It Puppy Love (2013) en The Week Of (2018).
Pauridia pusilla
Pauridia pusilla is 'n meerjarige blomplant en geofiet wat tot die genus Pauridia behoort en is deel van die fynbos. Die spesie is endemies aan die Wes-Kaap en kom voor by die Gifberg, Matsikammaberge en die Pakhuispas. Dit groei net op suidelike hellings, onder oorhangende rotse. Die plant word as seldsaam beskou.
Kleiner sopvinhaai
Die Kleiner sopvinhaai (Hypogaleus hyugaensis) kom in die Indiese-Pasifiese area en aan die ooskus van Afrika vanaf Kenia tot by KwaZulu-Natal voor. Die haai lyk baie soos die vaalhaai en word tot 1.3m lank. Hulle leef in water wat 40 – 230 m diep is.
André de Ruyter
André Marinus de Ruyter (gebore 20 Maart 1971) is 'n Suid-Afrikaanse sakeman.
Opvoeding
De Ruyter het 'n Meestersgraad in Besigheidsadministrasie aan die Nyenrode Besigheidsuniversiteit in Nederland, 'n Baccalaureus in die Regte (LLB) wat hy aan die Universiteit van Suid-Afrika verwerf het, asook 'n Baccalaureus in Siviele Reg en 'n Baccalaureus Artium aan die Universiteit van Pretoria.
Loopbaan
André het vir meer as 20 jaar by SASOL gewerk, en was van 2014 tot 2019 die HUB van Nampak. André is sedert 15 Januarie 2020 die hoof- uitvoerende beampte van Eskom, maar het op 14 Desember 2022 sy bedanking aangekondig om einde Maart 2023 te vertrek.
Bedanking by Eskom
Die Eskom-direksie het op 22 Februarie 2023 besluit daar sal nie van André De Ruyter verwag word om die res van sy kennistydperk uit te dien nie. Hy het daarna sy bedanking met onmiddellike effek aangekondig, en Hoof Finansiële Beampte Calib Cassim is as tussentydse HUB aangestel.
Sy bedanking het gevolg op 'n onderhoud wat hy aan News24 gegee het. Hy het beweer dat diefstal en verduistering tot verliese van R1 miljard per maand by Eskom lei, dat 'n senior ANC-LP betrokke was, en die polisie wat sy vergiftiging ondersoek het, "het 'n dosis sianied met 'n sinusklag verwar". Hy beweer dat hy 'n kabinetsminister (sonder sukses) genader het om sy kommer uit te spreek oor die twyfelagtige toekennings rondom die R8,5 miljard-fonds vir skoon energie wat Eskom tydens die COP27-beraad beding het. Die sekretaris-generaal van die ANC, Fikile Mbalula, het bewyse geëis om die bewerings te staaf, gedreig om “op te tree” en het daarop aangedring dat die ANC “nie korrup is nie”.
Persoonlike lewe
Hy is getroud, het drie kinders en woon in Johannesburg.
May Yohé
May Yohé (6 April 1866 – 29 Augustus 1938) was 'n Amerikaanse skryfster en aktrise. Sy was bekend vir haar rolle in die rolprente The Lightning Raider (1919) en The Hope Diamond Mystery (1921).
Searsia mysorensis
Searsia mysorensis is 'n boom wat hoort tot die genus Searsia. Die spesie is inheems aan Indië en Pakistan.
Lampranthus multiradiatus
Lampranthus multiradiatus is 'n vetplant wat hoort tot die genus Lampranthus. Die spesie is endemies aan die Wes-Kaap en is deel van die fynbos-bioom.
Hyalonema pinulifusum
Hyalonema pinulifusum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Searsia monticola
Searsia monticola is 'n struik wat hoort tot die genus Searsia. Die spesie is endemies aan Malawi waar dit in die suide voorkom.
Vachellia sekhukhuniensis
Die Sekhukhunedoring (Vachellia sekhukhuniensis) is 'n boom wat deel is van die Fabaceae familie. Die plant is endemies aan Suid-Afrika en kom in Limpopo voor. Daar het dit 'n voorkomsgebied van kleiner as 10 km², 60% van sy habitat is reeds verander as gevolg van mynbou aktiwiteite, informele ontwikkelinge en informele boerdery.
Die boom se FSA-nommer is 184.5. .
Lampranthus multiseriatus
Lampranthus multiseriatus is 'n vetplant wat hoort tot die genus Lampranthus. Die spesie is endemies aan die Wes-Kaap.
Humza Yousaf
Humza Haroon Yousaf (gebore 7 April 1985) is 'n Skotse politikus wat sedert Maart 2023 as die leier van die Skotse Nasionale Party en die Eerste minister van Skotland dien. Hy is sedert Mei 2011 'n lid van die Skotse parlementslid, eers 'n bykomende lid vir die Glasgow-streek tussen 2011 en 2016 en tans as 'n parlementslid vir die Glasgow Pollok-kiesafdeling. Yousaf het van Mei 2021 tot sy aanstelling as Eerste minister as die kabinetsektretaris vir gesondheid en maatskaplike nadat hy as die kabinetsektretaris vir justisie tussen Junie 2018 en Mei 2021 gedien het.
Isodictya spinigera
Isodictya spinigera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Humza Yousaf
Nadat Nicola Sturgeon haar bedanking as leier van die Skotse Nasionale Party en as Eerste minister van Skotland aangekondig het, was Yousaf 'n kandidaat in die daaropvolgende leierskapsverkiesing. Hy het die verkiesing gewen nadat hy 'n meerderheid van die tweede voorkeur stemme ontvang het.
Vachellia permixta
Die slapdoring (Vachellia permixta) is 'n boom wat deel is van die Fabaceae familie. Die plant is inheems aan Suid-Afrika en Zimbabwe. In Suid-Afrika kom die spesie in Limpopo en Noordwes voor.
Humza Yousaf
Yousaf se pa het in die 1960's van Pakistan na Glasgow geïmmigreer. Sy ma is in Nairobi, Kenia gebore. Sy en haar familie moes Kenia verlaat het nadat hulle talle gewelddadige rasgemotiveerde aanvalle beleef het en het ook na Skotland geïmmigreer. Yousaf is op 28 Maart deur lede van die Skotse Parlement vir die amp van Eerste minister genomineer en hy is die dag daarna ingehuldig. Hy is die eerste persoon van kleur asook die eerste Moslem om die amp te beklee.
Isodictya spinigera
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1907 deur Kirkpatrick.
Vachellia permixta
Die boom se FSA-nommer is 179.1. .
Vachellia robbertsei
Die harige Sekhukhunedoring (Vachellia robbertsei) is 'n boom wat deel is van die familie Fabaceae. Die plant is endemies aan Suid-Afrika en kom natuurlik in Mpumalanga voor. Dit is 'n boom wat hoofsaaklik in die droë seisoenale tropiese bioom groei.
Die boom se FSA-nommer is 172.4. .
Searsia obtusata
Searsia obtusata is 'n boom wat hoort tot die genus Searsia. Die struik is endemies aan Angola.
Searsia nitida
Searsia nitida is 'n boom wat hoort tot die genus Searsia. Die struik is endemies aan Angola.
Lampranthus violaceus
Lampranthus violaceus is 'n vetplant wat hoort tot die genus Lampranthus. Die spesie is endemies aan die Wes-Kaap.
Pauridia salina
Pauridia salina is 'n meerjarige blomplant en geofiet wat tot die genus Pauridia behoort. Die spesie is endemies aan Australië en kom in Wes-Australië voor.
Lampranthus polyanthon
Lampranthus polyanthon is 'n vetplant wat hoort tot die genus Lampranthus. Die spesie is endemies aan die Wes-Kaap.
Christopher Larkin (akteur)
Christopher Larkin (gebore 2 Oktober 1987) is 'n Amerikaanse akteur, skrywer, en vervaardiger. Hy is bekend vir sy rolle in die rolprent The Big Bad Swim (2006) en in die televisiereekse One Life to Live (1968) en The 100 (2014).
Lil' JJ
Lil' JJ (gebore 31 Oktober 1990) is 'n Amerikaanse akteur en skrywer. Hy is bekend vir sy rolle in die rolprente Yours, Mine & Ours (2005) en Crossover (2006), en in die televisiereekse Just Jordan (2007) en Men of a Certain Age (2009).
Matthew Yang King
Matthew Yang King (gebore 6 Mei 1974) is 'n Amerikaanse akteur, vervaardiger, en regisseur. Hy is bekend vir sy rolle in die rolprent Batman Ninja (2018) en in die televisiereekse 24 (2001), Powers (2015), en Code Black (2015).
Hyalonema poculum
Hyalonema poculum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1886 deur Schulze.
Isodictya staurophora
Isodictya staurophora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1911 deur Hentschel.
Hyalonema repletum
Hyalonema repletum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 2000 deur Reiswig.
Katastrofiese besering
Oorsake van katastrofiese beserings
Katastrofiese beserings kan voortspruit uit verskeie oorsake, insluitend motorvoertuigongelukke, werkplekongelukke, mediese wanpraktyke, sportbeserings en geweld. Motorongelukke is een van die hoofoorsake van katastrofiese beserings, wat verantwoordelik is vir meer as die helfte van alle gevalle. Werkplekongelukke is nog 'n algemene oorsaak, veral in nywerhede soos konstruksie, vervaardiging en vervoer.
Uitwerking van katastrofiese beserings
Benewens die fisiese gevolge, kan katastrofiese beserings ook diepgaande sielkundige en emosionele impak hê. Mense met katastrofiese beserings ervaar dikwels depressie, angs, post-traumatiese stresversteuring (PTSD) en ander geestesgesondheidskwessies. Hulle kan ook sosiale isolasie, finansiële probleme en uitdagings in die gesig staar om werk te kry.
Voorkomende maatreëls
Alhoewel katastrofiese beserings onvoorspelbaar kan wees, is daar verskeie voorkomende maatreëls wat kan help om die risiko van sulke beserings te verminder. Dit sluit in:
1. Dra beskermende toerusting: Wanneer jy betrokke raak by hoërisiko-aktiwiteite soos sport, konstruksiewerk, of motorfiets of fiets ry, is dit noodsaaklik om toepaslike beskermende toerusting te dra. Dit sluit helms, handskoene, oogbeskerming en veiligheidsharnas in.
2. Volg veiligheidsprotokolle: Werkgewers moet streng veiligheidsprotokolle in die werkplek implementeer om ongelukke en beserings te voorkom. Dit sluit in die verskaffing van opleiding, die toepassing van veiligheidsreëls en die uitvoer van gereelde inspeksies van toerusting en masjinerie.
3. Vermy riskante gedrag: Mense moet vermy om betrokke te raak by riskante gedrag soos dronkbestuur, afgelei bestuur of dwelmgebruik. Dit is ook noodsaaklik om verkeerswette en regulasies te volg om die risiko van motorvoertuigongelukke te verminder.
4. Soek mediese hulp: As jy in 'n ongeluk betrokke was of 'n ernstige besering opgedoen het, is dit van kardinale belang om onmiddellik mediese hulp te soek. Uitstel van behandeling kan die besering vererger en moontlik tot langtermyn ongeskiktheid lei.
Behandeling en rehabilitasie van katastrofiese beserings
Die behandeling en rehabilitasie van katastrofiese beserings vereis dikwels 'n multidissiplinêre benadering wat mediese professionele persone, rehabilitasiespesialiste en ondersteuningsdienste betrek. Die doel van behandeling is om die pasiënt se toestand te stabiliseer, verdere skade te voorkom en genesing te bevorder.
Sodra die pasiënt gestabiliseer is, kan rehabilitasie begin. Dit kan fisiese terapie, arbeidsterapie, spraakterapie en sielkundige berading insluit. Rehabilitasie het ten doel om pasiënte te help om verlore funksies te herwin, hul lewenskwaliteit te verbeter en in die samelewing te herintegreer.
In sommige gevalle kan hulptoestelle soos rolstoele, prosteses of ander mobiliteitshulpmiddels nodig wees om pasiënte te help om daaglikse aktiwiteite uit te voer. Hierdie toestelle kan die pasiënt se onafhanklikheid en lewenskwaliteit aansienlik verbeter.
Regsoorwegings
Katastrofiese beserings kan ook regsimplikasies hê, veral in gevalle waar die besering deur nalatigheid of opsetlike skade veroorsaak is. In sulke gevalle kan die beseerde party 'n regsgeding vir persoonlike besering aanhangig maak om vergoeding te vra vir skade soos mediese uitgawes, verlore lone en pyn en lyding.
Samevatting
Katastrofiese beserings is ernstige, lewensveranderende gebeurtenisse wat diepgaande uitwerking op individue en gemeenskappe kan hê. Hulle benodig dikwels uitgebreide mediese sorg, rehabilitasie en ondersteuningsdienste, en kan langtermyn ongeskiktheid en finansiële probleme tot gevolg hê.
Pauridia scullyi
Pauridia scullyi is 'n meerjarige blomplant en geofiet wat tot die genus Pauridia behoort. Die spesie is inheems inn die Noord-Kaap en Namibië. Dit groei in rotsskeure en rotshange op suidelike hellings.
Lockheed C-5 Galaxy
Die Lockheed C-5 Galaxy is 'n groot militêre vragvliegtuig, oorspronklik ontwerp en gebou deur Lockheed en word tans onderhou en opgradeer deur sy opvolger, Lockheed Martin. Dit bied aan die Amerikaanse Lugmag (USAF) die vermoë om groot, ultragroot en swaar vragte interkontinentaal te kan dra, insluitend alle lug-sertifiseerbare vrag. Die Galaxy het baie ooreenkomste met die kleiner Lockheed C-141 Starlifter asook die latere Boeing C-17 Globemaster III. Die C-5 is een van die grootste militêre vliegtuie ter wêreld.
Die ontwikkeling van die C-5 Galaxy was ingewikkeld, insluitend aansienlike koste-oorskrydings en Lockheed het aansienlike finansiële probleme ondervind. Kort nadat dit in diens gestel is, is krake in die vlerke van baie vliegtuie ontdek en die C-5-vloot se vermoë is beperk totdat regstellende werk voltooi is. Die C-5M Super Galaxy is 'n opgegradeerde weergawe met nuwe enjins en gemoderniseerde avionika wat ontwerp is om sy lewensduur tot 2040 en verder te verleng.
Die USAF het die C-5 sedert 1969 bedryf. In daardie tyd het die vragtuig Amerikaanse militêre operasies in alle groot konflikte ondersteun, insluitend Viëtnam, Irak, Joego-Slawië en Afghanistan, sowel as geallieerde ondersteuning, soos vir Israel tydens die Jom Kippoeroorlog en operasies in die Golfoorlog. Die Galaxy het ook humanitêre hulp versprei, ramphulp verskaf en die Amerikaanse ruimteprogram ondersteun.
CX-X en Swaar Logistieke Stelsel
In 1961 het verskeie vliegtuigvervaardigers begin om swaar straalvervoerontwerpe te bestudeer wat die Douglas C-133 Cargomaster sou vervang en Lockheed C-141 Starlifters sou komplementeer. Benewens hoër algehele prestasie, wou die Amerikaanse Leër 'n vragvliegtuig met 'n groter vragruim as die C-141 hê, wat se binneruim te klein was om 'n verskeidenheid van hul groot toerusting te dra. Hierdie studies het gelei tot die "CX-4"-ontwerpkonsep, maar in 1962 is die voorgestelde ses-enjin-ontwerp verwerp, omdat dit nie as 'n beduidende vooruitgang bo die C-141 beskou is nie. Teen laat 1963 is die volgende konseptuele ontwerp CX-X genoem. Dit was toegerus met vier enjins, pleks van ses soos in die vroeëre CX-4-konsep. Die CX-X het 'n bruto massa van 249 000 kg, 'n maksimum loonvrag van 81 600 kg, en 'n spoed van Mach 0,75 (805 km/h). Die vragkompartement was 5,24 m breed, 4,11 m hoog en 30,5 m lank met toegangsdeure voor en agter. USAF-studies het getoon dat hoë-omleiding-turbowaaiermotors nodig was vir stukrag- en doeltreffende brandstofverbruik.
Die kriteria is gefinaliseer en 'n amptelike versoek om voorstelle is in April 1964 vir die "Heavy Logistics System" (CX-HLS) uitgereik. In Mei 1964 is voorstelle vir vliegtuie ontvang van Boeing, Douglas, General Dynamics, Lockheed en Martin Marietta. General Electric, Curtiss-Wright en Pratt &amp; Whitney het voorstelle vir die enjins ingedien. Na 'n keuringsproses het Boeing, Douglas en Lockheed eenjaarstudiekontrakte vir die vliegtuig gekry, saam met General Electric en Pratt & Whitney vir die enjins. Al drie die ontwerpe het 'n aantal kenmerke gedeel. Die stuurkajuit is ver bokant die laairuim geplaas om vrag deur 'n neusdeur te kan laai. Die Boeing- en Douglas-ontwerpe het 'n peul bo-op die romp gebruik wat die kajuit bevat, terwyl die Lockheed-ontwerp die kajuitprofiel oor die lengte van die romp verleng het, wat dit 'n eiervormige dwarssnit gee. Al die ontwerpe se vlerke was gevee, sowel as met voorste en agterste vragdeure, wat gelyktydige laai en aflaai moontlik gemaak het. Lockheed se ontwerp het 'n T-stert gehad, terwyl die ontwerpe deur Boeing en Douglas konvensionele sterte gehad het.
Die Lugmag het Boeing se ontwerp as beter beskou as dié van Lockheed, maar Lockheed se voorstel was die goedkoopste bod. Lockheed is in September 1965 as die wenner aangewys, waarna 'n kontrak in Desember 1965 toegeken is. General Electric se TF39- enjin is in Augustus 1965 gekies om die nuwe vragvliegtuig aan te dryf. Destyds was GE se enjinkonsep revolusionêr, aangesien alle enjins voorheen 'n omleidingsverhouding van minder as twee-tot-een gehad het, terwyl die TF39 'n verhouding van agt-tot-een belowe het en sou bereik, wat die voordele van verhoogde enjindruk en laer brandstofverbruik gehad het. Boeing het die militêre kontrak verloor, maar het voortgegaan om die suksesvolle 747 burgerlike vliegtuig te ontwikkel, met meer as 1 500 eenhede wat gebou is toe die vervaardiging in 2022 na 54 jaar van produksie gestaak is.
In produksie
Die eerste C-5A Galaxy (reeksnommer 66-8303) het op 2 Maart 1968 uit die vervaardigingsaanleg in Marietta, Georgia, gerol. Op 30 Junie 1968 het vlugtoetsing van die C-5A begin met die eerste vlug, gevlieg deur Leo Sullivan, met die roepsein "agt-drie-nul-drie swaar". Vlugtoetse het aan die lig gebring dat die vliegtuig 'n hoër weerstandsverskil Mach-getal getoon het as wat deur windtonneldata voorspel is. Die maksimum hefkoëffisiënt gemeet in vlug met die flappe 40° gebuig was hoër as voorspel (2,60 v. 2,38), maar was laer as wat voorspel is met die flappe 25° gebuig (2,31 v. 2,38) en met die flappe teruggetrek (1,45 v. 1,52). Op 24 Oktober 1974 het die Space and Missile Systems Organisation suksesvol 'n luggelanseerde ballistiese missieltoets uitgevoer, waar 'n C-5A Galaxy-vliegtuig 'n 39 000kg Minuteman ICBM vanaf 6 100 m oor die Stille Oseaan laat val het. Die missiel het tot 2 400 m gedaal voordat sy vuurpylenjin afgevuur het. Die 10-sekonde-enjinbrand het die missiel weer tot 6 000 m gedra voordat dit in die see geval het. Die toets het die haalbaarheid bewys om 'n interkontinentale ballistiese missiel uit die lug te lanseer. Operasionele ontplooiing is gestaak weens ingenieurs- en sekuriteitsprobleme, alhoewel die vermoë as 'n onderhandelingspunt in die Strategiese Wapenbeperkingsgesprekke gebruik is. Vliegtuig 69–0014, "Zero-One-Four" wat in die toets gebruik is, is na die Air Mobility Command Museum by Dover Air Force Base onttrek.
Die C-5 is vir verskeie ongewone funksies gebruik. Tydens die ontwikkeling van die geheimsinnige stealth-vegvliegtuig, die Lockheed F-117 Nighthawk, is Galaxies dikwels gebruik om gedeeltelik gedemonteerde vliegtuie te dra, wat geen aanduiding oor hul vrag verklap het nie. Die C-5 bly die grootste vliegtuig om in Antarktika te werk, wat in staat is om vanaf Williams Field naby McMurdo-stasie te opereer. Die C-5 Galaxy was 'n groot voorsieningsbate in die internasionale koalisie-operasies in 1990–91 teen Irak in die Golfoorlog. C-5's het gereeld noodleniging en humanitêre voorrade gelewer aan gebiede wat deur natuurrampe of krisisse geteister is; verskeie vlugte is in 1994 oor Rwanda gemaak. Die C-5 word ook gebruik om Marine One te vervoer.
Die C-5 AMP- en RERP-moderniseringsprogramme is beplan om die sendingbekwame koers tot 'n minimumdoelwit van 75% te verhoog. Oor die volgende 40 jaar skat die Amerikaanse Lugmag dat die C-5M meer as $20 miljard sal bespaar. Die eerste C-5M-omskakeling is op 16 Mei 2006 voltooi en C-5M's het in Junie 2006 met toetsvlugte by die Dobbins-lugreserwebasis begin. In 2008 het die USAF besluit om die oorblywende C-5B's en C-5C's in C-5M's te omskep met avionika-opgraderings en nuwe enjins. Die C-5A's sal slegs die avionika-opgraderings ontvang. Die laaste van 52 C-5M's is in Augustus 2018 aan Air Mobility Command afgelewer. In reaksie op die Lugmag se planne om ouer C-5 vliegtuie aan diens te onttrek, het die Kongres wetgewing geïmplementeer wat beperkings op sulke planne vir C-5A's in 2003 gestel het. Vanaf November 2013 is 45 C-5A's onttrek, 11 is geskrap, dele van een (A/C 66-8306) is nou 'n vragopleier by Lackland AFB, Texas, en een is na die Warner Robins Luglogistieke Sentrum (WR-ALC) gestuur vir afbreek en inspeksie om strukturele integriteit te evalueer en die oorblywende leeftyd van die vloot te bepaal.
Die Amerikaanse Lugmag het in Desember 2008 herboude C-5M-vliegtuie begin ontvang. Volle produksie van C-5M's het in die somer van 2009 begin. In 2009 is die kongresverbod op die onttrekking van C-5's omvergewerp. Die Lugmag poog om een C-5A te onttrek vir elke 10 nuwe C-17's wat bestel word. In Oktober 2011 het die 445ste Airlift Wing gebaseer by Wright-Patterson Lugmagbasis alle oorblywende C-5's met C-17's vervang. Die C-5M het aanvanklike bedryfsvermoë op 24 Februarie 2014 bereik met 16 vliegtuie wat afgelewer is.
Op 13 September 2009 het 'n C-5M 41 nuwe rekords opgestel en vlugdata is aan die National Aeronautic Association vir formele erkenning voorgelê. Die C-5M het 'n loonvrag van 80 110 kg gedra tot meer as 12 500 m in 23 minute, 59 sekondes. Boonop is 33 tyd-om-te-klim rekords by verskeie loonvragklasse opgestel, en die wêreldrekord vir grootste loonvrag op 2 000 m was gebreek.
Die laaste TF39-aangedrewe C-5 het laat in 2017 gevlieg.
Searsia ochracea
Searsia ochracea is 'n boom wat hoort tot die genus Searsia. Die struik is inheems aan Malawi, Tanzanië en Zambië.
Die plant het twee subspesies:
Noah Lomax
Noah Lomax (gebore 7 November 2001) is 'n Amerikaanse akteur. Hy is bekend vir sy rolle in die rolprente Playing for Keeps (2012), Safe Haven (2013), 99 Homes (2014), en The SpongeBob Movie: Sponge Out of Water (2015).
Isodictya trigona
Isodictya trigona is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1917 deur Topsent.
Lampranthus flexifolius
Lampranthus flexifolius is 'n vetplant wat hoort tot die genus Lampranthus. Die spesie is endemies aan die Wes-Kaap en die Oos-Kaap.
George D. Baker
George D. Baker (22 April 1868 – 2 Junie 1933) was 'n Amerikaanse akteur, regisseur, en skrywer. Hy was bekend vir sy rolle in die rolprente The Tarantula (1916), In Judgment of... (1918), Heliotrope (1920), en Buried Treasure (1921).
Cazombo-brug
Die Cazombo-brug is ‘n brug oor die Zambezirivier in Angola.
Die brug is by 11° 54′  22″ suid en 22° 49′ 52″ oos in die Moxico-provinsie. Dit is die enigste brug in Angola oor die Zambezi.
Tydens die Angolese burgeroorlog is die brug deur bombardering ernstig beskadig. Na ingrypende herstelwerk is dit in 2008 heropen. Van 2011 tot 2014 is egter ‘n nuwe brug gebou. Dit is 160m lank en 11m breed met aan beide kante ‘n voetpad. In 2018 is ook die pad van Luau na Cazombo herbou.
Edwin Booth
Edwin Booth (13 November 1833 – 7 Junie 1893) was 'n Amerikaanse akteur en skrywer. Hy was bekend vir sy rolle in die rolprente Wild Cherry (2009), My Awkward Sexual Adventure (2012), en Incident in a Ghostland (2018), en in die televisiereeks Falcon Beach (2006).
Kenya Airways
Kenia Airways is die vlagdraer-lugredery van Kenia. Die maatskappy is in 1977 gestig ná die ontbinding van East African Airways. Die redery se hoofkantoor is in Embakasi, Nairobi geleë, met sy spilpunt by Jomo Kenyatta Internasionale Lughawe.
Die lugredery was 'n volfiliaal van die regering van Kenia tot in April 1995, waarna dit in 1996 geprivatiseer is, die eerste Afrika-vlagdraer om dit suksesvol te doen. Kenia Airways is tans 'n openbare-private-vennootskap. Die grootste aandeelhouers is die regering van Kenia (29,8%) en KLM, wat 'n 26,73%-belang in die maatskappy hou. Die res van die aandele word deur private eienaars gehou; die aandele word op die Nairobi Effektebeurs, die Dar-es-Salaam Effektebeurs en die Ugandese Sekuriteitebeurs verhandel.
Op 23 November 2021 word 'n Strategiese Vennootskapsraamwerk (SPF) onderteken tydens 'n seremonie wat deur Suid-Afrikaanse president Cyril Ramaphosa en Keniaanse president Uhuru Kenyatta bygewoon is. Kenya Airways en South African Airways sal nou saamwerk om "passasiersverkeer, vraggeleenthede en handel in die algemeen te verhoog deur die sterkpunte van Suid-Afrika, Kenia en Afrika te benut", verduidelik 'n kommunikee.
Psionika
Psionika (Engels: psionics) was in Amerikaanse wetenskapsfiksie van die 1950's en '60's 'n voorgestelde dissipline wat die beginsels van ingenieurswese (veral elektronika) toegepas het op die studie van paranormale of psigiese verskynsels, soos buitesintuiglike waarneming, telepatie en psigokinese. Die term is 'n kombinasiewoord wat gevorm is van "psi" (in die sin van "psigiese verskynsels") en die "onika" van "elektronika".
Die woord "psionika" was aanvanklik, en is nog steeds, 'n jargonterm in wetenskapsfiksie en het nooit algemeen byval gevind nie. In die jare nadat die term in 1951 daargestel is, het dit toenemend duidelik geword daar is geen wetenskaplike bewyse vir die bestaan van "psioniese" vermoëns nie.
Letaba Ranch-wildreservaat
Letaba Ranch- Provinsiale Park of Groot-Letaba-wildreservaat, is 'n beskermde gebied in Limpopo Provinsie, Suid-Afrika. Dit is noord van die dorp Phalaborwa geleë, langs die Krugerwildtuin (ongegrens) en het 'n oppervlakte van ongeveer 42 000 ha. Die Groot-Letabarivier loop deur die park.
Natuurlewe
Insluitend: Savanne-olifant, buffels, krokodille, koedoes, seekoeie, wildehonde en kameelperde.
Safarikamp
Letaba Ranch het slegs een safarikamp in die reservaat, Mtomeni Safari Camp. Die kamp is omhein en is aan die oewer van die Groot-Letabarivier geleë.
Soedatsje
Soedatsje (Russies: Судачье) is 'n dorpie in Liman-rajon van Astrachan-oblast, Rusland wat tot die Liman Stedelike Munisipaliteit behoort. Dit lê op 'n eiland in die Wolga-rivierdelta oorkant die Wolga-Kaspiese kanaal van 'n ander dorpie, Oranzjereï.
Lampranthus formosus
Lampranthus formosus is 'n vetplant wat hoort tot die genus Lampranthus. Die spesie is endemies aan die Oos-Kaap.
Soedatsje
Geskiedenis
Die dorpie is in 1923 gestig deur die Kalmikiese setlaars van die huidige Krasnojarski-rajon wat in die oostelike deel van Astrachan-oblast geleë is. Dit het oorspronklik die naam Aimenkin gehad, 'n Russiese fonetiese aanpassing van die Kalmikiese woord әәмгин (äämgin) wat na 'n soort administratiewe eenheid verwys. Ná die deportasie van die Kalmikiërs na Siberië deur Josef Stalin se Sowjetregering het die dorpie sy huidige naam, Soedatsje, gekry. Dit kom van die Russiese woord vir "snoekbaars".
Matthew Lillard
Matthew Lillard (gebore 24 Januarie 1970) is 'n Amerikaanse akteur en vervaardiger. Hy is bekend vir sy rolle in die rolprente SLC Punk! (1998), Scooby-Doo (2002), Scooby-Doo 2: Monsters Unleashed (2004), en The Descendants (2011).
Hyalonema validum
Hyalonema validum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1904 deur Schulze.
Aarron Loggins
Aarron Loggins is 'n Amerikaanse akteur. Hy is bekend vir sy rolle in die televisiereekse The C-Word (2017) en Shock Nation (2017).
Hyalonema spinosum
Hyalonema spinosum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Lampranthus flexilis
Lampranthus flexilis is 'n vetplant wat hoort tot die genus Lampranthus. Die spesie is endemies aan die Wes-Kaap.
Hyalonema thamnophorum
Hyalonema thamnophorum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Lampranthus francesiae
Lampranthus francesiae is 'n vetplant wat hoort tot die genus Lampranthus. Die spesie is endemies aan die Wes-Kaap.
Vachellia ormocarpoides
Die Leolodoring (Vachellia ormocarpoides) is 'n boom wat deel is van die Fabaceae familie. Die plant is endemies aan Suid-Afrika en kom in Limpopo voor. Daar het dit 'n voorkomsgebied van 300 km². Die spesie word bedreig deur mynbou aktiwiteite, oorbeweiding en verbruik as as brandhout.
Die boom se FSA-nommer is 179.3. .
Vachellia natalitia
Die bleekbassoetdoring (Vachellia natalitia) is 'n boom wat deel is van die Fabaceae familie. Die plant is endemies aan Suid-Afrika en kom in KwaZulu-Natal en Mpumalanga voor.
Die boom se FSA-nommer is 172.1. .
Kaiwi Lyman-Mersereau
Kaiwi Lyman-Mersereau (gebore 13 Mei 1983) is 'n Amerikaanse akteur en vervaardiger. Hy is bekend vir sy rolle in die rolprente Hickok (2017), American Violence (2017), en Den of Thieves (2018), en in die televisiereeks American Horror Story (2011).
Isodictya toxophila
Isodictya toxophila is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1932 deur Burton.
Lampranthus haworthii
Lampranthus haworthii is 'n vetplant wat hoort tot die genus Lampranthus. Die spesie is endemies aan die Wes-Kaap.
Dion Boucicault
Dion Boucicault (26 Desember 1820 – 18 September 1890) was 'n Amerikaanse akteur en skrywer. Hy was bekend vir sy rolle in die rolprente Arrah-Na-Pogue (1911), Conn, the Shaughraun (1912), Kathleen Mavourneen (1919), en Kathleen Mavourneen (1930).
Austin Madison
Austin Madison is 'n Amerikaanse akteur. Hy is bekend vir sy rolle in die rolprente Ratatouille (2007), WALL·E (2008), Up (2009), en Incredibles 2 (2018).
Pauridia serrata
Pauridia serrata is 'n meerjarige blomplant en geofiet wat tot die genus Pauridia behoort. Die spesie is endemies aan die Noord-Kaap.
Sebastian Maniscalco
Sebastian Maniscalco (gebore 8 Julie 1973) is 'n Amerikaanse akteur, skrywer, en vervaardiger. Hy is bekend vir sy rolle in die rolprente The House (2017), Tag (2018), en Untitled Sebastian Maniscalco Project, en in die televisiereeks Complete Savages (2004).
David Lim (akteur)
David Lim (gebore 23 September 1983) is 'n Amerikaanse akteur en vervaardiger. Hy is bekend vir sy rolle in die rolprent 5th Passenger (2018) en in die televisiereekse Hollywood Heights (2012), Quantico (2015), en S.W.A.T. (2017).
Isodictya vancouverensis
Isodictya vancouverensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1893 deur Lambe.
Vachellia nebrownii
Die waterdoring (Vachellia nebrownii) is 'n boom wat deel is van die Fabaceae familie. Die plant is inheems aan Botswana, Namibië, Suid-Afrika en Zimbabwe. In Suid-Afrika kom die spesie in Limpopo noord van die Soutpansberg voor.
Die boom se FSA-nommer is 177.1. .
Searsia paniculata
Searsia paniculata is 'n struik wat hoort tot die genus Searsia. Die struik is inheems aan Bangladesj, suid en sentraal China, oos Himalaja en Mianmar.
Hyalostylus dives
Hyalostylus dives is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalostylus en tot die familie Euplectellidae. Die wetenskaplike naam van die spesie is die eerste keer geldig gepubliseer in 1886 deur Schulze.
Isodictya verrucosa
Isodictya verrucosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1913 deur Topsent.
Akwa (kleur)
Akwa poog om die kleur van kraanwater voor te stel. Dit is 'n groenerige blou kleur en 'n variant van die kleur siaan.
Isodictyidae
Isodictyidae is 'n familie van sponsdiere uit die klas van die Demospongiae (gewone sponse).
Harry Eytinge
Harry Eytinge (1822 – 1902) was 'n Amerikaanse akteur.
Hyaloplacoida echinum
Hyaloplacoida echinum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
William H. Crane
William H. Crane (30 April 1845 – 7 Maart 1928) was 'n Amerikaanse akteur. Hy was bekend vir sy rolle in die rolprente David Harum (1915) en The Saphead (1920).
Hyaloplacoida echinum
Die spons behoort tot die genus Hyaloplacoida en behoort tot die familie Incertae sedis. Die wetenskaplike naam van die spesie is die eerste keer in 1989 deur Tabachnick gepubliseer.
Natuurlewe van Namibië
Die natuurlewe van Namibië bestaan uit sy flora en fauna. Die bedreigde spesies van Namibië sluit in die wildehond, swartrenoster, oorbietjie en poekoe.
Bedreigde spesie
Die puku-antilope is beperk tot ongeveer 100 individue langs die Choberivier in Botswana en die Linyati-moerasse in Namibië. Die swart en witrenoster het die meeste onder stropery gely en is op die rand van uitsterwing. As daar in die afgelope twintig jaar geen poging aangewend is om hulle te red nie, sou hulle waarskynlik heeltemal verdwyn het. Alhoewel albei spesies natuurlik in Namibië voorkom, is hulle in baie van die reservate weer ingestel. Die land het ook die grootste bevolking in suidelike Afrika van jagluiperds wat nie in nasionale parke voorkom nie. Daar is meer as twintig wildsoort wat wissel van die grootste, 'n eland, tot die kleinste, die Damara-dik-dik. Die gemsbok, 'n treffende bok met lang simmetriese horings en kenmerkende swart en wit merke is op die Namibiese wapen te sien. Namibië het ook 'n magdom klein soogdiere, waaronder meerkatte, jakkalse, sowel as die minder algemene erdvark en ratel.
Nasionale parke en natuurreservate
Namibië se parke en reservate wissel van oop bos in die binneland en in die noorde waar die wild redelik volop is, tot die onvrugbare kusstrook met sy enorme sandduine. Die drie belangrikste toerisme-aantreklikhede in Namibië is die Nasionale Etoshawildtuin, Waterbergplato Nasionale Park en Kaap Kruis.
Landbou in Namibië
Calle Schlettwein is vanaf 2010 is die Minister van Landbou, Water en Bosbou. Die Ministerie bedryf 'n aantal semistaatsinstellings, insluitend NamWater.
Alhoewel die Namibiese landbou - uitgesonderd visvang - tussen 2004-2009 tussen 5% en 6% van die BBP van Namibië bygedra het, is 'n groot persentasie van die Namibiese bevolking afhanklik van landbou, veral in die bestaansektor. Veeprodukte, lewende diere en uitvoer van gewasse is ongeveer 10,7% van die totale Namibiese uitvoer. Die regering moedig die koop van plaaslike landbouprodukte aan. Kleinhandelaars van vrugte, groente en ander gewasprodukte moet 27,5% van hul voorraad vanaf plaaslike boere koop.
In die grootliks blanke Namibiërs-gedomineerde kommersiële sektor bestaan die landbou hoofsaaklik uit vee-boerdery. Daar is ongeveer 4000 kommersiële plase in Namibië, waarvan 3000 deur blankes besit word. Beeste is veral in die sentrale en noordelike streke oorheersend, en karakoel en boerbok is gekonsentreer in die droër suidelike streke. Druiwe, meestal langs die Oranjerivier in die land se dorre suide, word toenemend 'n belangrike kommersiële gewas. Mielies word veral deur boere geproduseer in die driehoek tussen Tsumeb, Otavi en Grootfontein.
Simson
As 'n guerrillavegter sonder gelyke het Simson paniek en verwoesting onder die vyande van die volk Israel gesaai. Tog was die jong Rigter iemand van wie mens eintlik sou verwag het dat hy 'n afgesonderde kluisenaarsbestaan sou voer. Want, volgens die aankondiging van die geboorte van hierdie seuntjie deur die Engel van die Here aan die kinderlose Danitiese egpaar, Manóag en sy vrou, was die kind bestem om Israel uit die hand van die Filistynse oorheersers te begin verlos en sou hy daarom 'n Nasireër (van die Hebreeuse woord nazir: gewyde) van God wees.
Hy sou 'n God-gewyde lewe moes voer en die reëls van die Nasireërs nakom: nooit sy hare laat sny nie, geen wyn of sterk drank gebruik nie en geen dode aanraak nie. Simson het hom egter nie aan die gewone lewe onttrek nie. Saam met die ander weerbare jongmanne van sy stam het hy, deur die Gees van die Here gelei, in die laer van Dan tussen Sórea en Estáol gaan bly. Daar was toe nog nie openlike vyandigheid tussen die Filistyne en die Israeliete nie, en toe Simson 'n jong Filistynse meisie in Timna ontmoet en op haar verlief raak, het hy sy ouers gevra om vir hom ŉ huwelik met haar te probeer reël.
Hoewel so ŉ huwelik met 'n heidense vrou teen die bevel van God aan Israel was, het die Here dit toegelaat omdat Hy hiermee die geleentheid vir Simson wou skep om met die Filistyne slaags te raak. Dat die Here hom buitengewone liggaamskrag gegee het, het Simson uitgevind toe hy op pad na Timna deur 'n jong leeu aangeval is en hy die ongedierte kaalhand verskeur bet. 'n Swerm bye het in die droë karkas ingetrek, en toe Simson onderweg na sy huweliksfees weer daar verbygaan, het hy van die heuning uitgehaal, aan sy ouers gegee en self ook daarvan geëet.
Die raaisel
By die huweliksfees het Simson 'n raaisel aan sy Filistynse gaste gestel: Spys het uit die eter uitgegaan en soetigheid uit die sterke. Hulle het sewe dae gekry om die raaisel te probeer oplos. Kom hulle dan met die regte antwoord, moes Simson aan elkeen van hulle, al dertig, ŉ hemp van fyn, kosbare linne en 'n stel klere, soos gewoonlik by feesgeleenthede gedra is, gee. Kon hulle die raaisel nie oplos nie, moes hulle dertig hemde en dertig stelle klere aan Simson gee.
Na drie dae van gis en raai, het die Filistyne na Simson se jong vrou gegaan en gedreig om haar familie skade aan te doen as sy nie die antwoord by Simson uitvis nie. “Jy het my nie lief nie, dis die dat jy my nie wil vertel wat die raaisel beteken nie," het die bruid dae aaneen by Simson gehuil, totdat hy in radelose ongeduld die antwoord op die raaisel vir haar gegee het. Natuurlik kon die Filistyne toe met die antwoord vorendag kom. “Wat is soeter as heuning en wat is sterker as 'n leeu ?" troef hulle hom op die sewende dag net voor sonsondergang.
Simson het dadelik besef waar hulle die oplossing gekry het en sy antwoord aan hulle word vandag nog as spreekwoord in Afrikaans gebruik: “As julle nie met my kalf geploeg het nie, sou julle my raaisel nie geraai het nie." Nou het Simson se wrewel teen die vyand van sy volk opgevlam, en hy het na Askelon, 'n Filistynse stad, gegaan, dertig man daar doodgeslaan en sy skuld met hul klere betaal. Simson was nou egter ook sy Filistynse bruid kwyt. Hy het hom daaroor gewreek deur driehonderd jakkalse te vang, hul sterte aanmekaar te bind, brandende fakkels daaraan vas te maak en die vreesbevange diere in die Filistyne se ryp koringlande los te laat.
In sy ellende het Simson tot sy God geroep: “Here, Here, dink tog aan my en versterk my tog net hierdie keer." Hy het sy gespierde arms om die twee pilare geslaan waarop die gewig van die hele dak gerus het en vorentoe gebeur. Stadig het die pilare begin kraak en toe stort die dak in. Saam met die duisende Filistyne het Simson gesterf. Sy broers het hom in die familiegraf saam met sy vader begrawe. Die man van kontraste, so word Simson soms genoem.
Hierdie sterk man wat die versoeking nie kon weerstaan nie, die God-gewyde wat met die verkeerde invloede geheul het, die Rigter wat dikwels sy eie opvlieënde wil gevolg het, word tog in Hebreërs 2 as 'n geloofsheld geroem. Want hy het sy lewe vir die verlossing van sy volk gegee, net soos eeue later 'n ander Man, wat voor Sy geboorte reeds bestem was om alle nasies te verlos, Sy lewe aan die Kruis van Gólgota gegee het: Jesus Christus.
Eugene Jantjies
Eugene Jantjies (gebore 10 Augustus 1986 in Gobabis) is 'n Namibiese rugbyspeler.
Moya Brennan
Moya Brennan, gebore 4 Augustus 1952 as Máire Ní Bhraonáin in Gweedore, County Donegal, Ierland, soms in die media bekendgestel as Maire Brennan, is 'n viervuldige Grammy-wenner as sangeres, en Ierland se topverkoper solokunstenaar.
Eugene Jantjies
Klub loopbaan
Hy het vir die Western Suburbs klub gespeel vanaf 2004 tot 2007. Daarna verhuis hy na Farul Constanţa, vir die Roemeense Rugbykampioenskap, waar hy van 2008 tot 2010 gespeel het, en weer van 2012 tot 2014. Hy het in 2010 en 2011 vir die Namibiese span in die Suid-Afrikaanse Vodacombeker gespeel, en vir die Suid-Afrikaanse Luiperds in die 2012 Vodacombeker. Hy het vir die 2013- en 2014-seisoen na Farul Constanţa teruggekeer voordat hy vir 2015 by Dinamo București aangesluit het.
In 2016 het hy na Namibië teruggekeer om vir die Welwitschias in die Curriebeker Eerste Afdeling 2016 te speel.